2002R1490 — HR — 07.09.2010 — 004.002

▼B

UREDBA KOMISIJE (EZ) br. 1490/2002

od 14. kolovoza 2002.

o utvrđivanju daljnjih detaljnih pravila za provedbu treće faze programa rada iz članka 8. stavka 2. Direktive Vijeća 91/414/EEZ i o izmjeni Uredbe (EZ) br. 451/2000

(Tekst značajan za EGP)

Članak 1.

Predmet i područje primjene

1. Ovom se Uredbom utvrđuju daljnja detaljna pravila za provedbu treće faze programa rada iz članka 8. stavka 2. Direktive 91/414/EEZ s obzirom na stalno ocjenjivanje aktivnih tvari prijavljenih sukladno Uredbi (EZ) br. 451/2000.

2. Članak 6. stavci 2. i 3. te stavak 4. drugi podstavak Direktive 91/414/EEZ ne primjenjuju se na tvari navedene u Prilogu I. ovoj Uredbi sve dok se ne dovrše postupci predviđeni ovom Uredbom s obzirom na ove tvari.

3. Ova se Uredba primjenjuje ne dovodeći u pitanje:

Članak 2.

Definicije

U smislu ove Uredbe primjenjuju se definicije iz Direktive 91/414/EEZ.

Također se primjenjuju i sljedeće definicije:

Članak 3.

Nadležno tijelo države članice

1. Države članice dužne su dodijeliti nadležnom tijelu ili tijelima odgovornost za provedbu svojih obveza u okviru programa rada iz članka 8. stavka 2. Direktive 91/414/EEZ.

2. Svaka država članica imenuje po jedno državno nadležno tijelo, navedeno u Prilogu III., koje usklađuje i osigurava sve potrebne kontakte s podnositeljima prijava, drugim državama članicama, Komisijom i Europskom agencijom za sigurnost hrane (EFSA-om) sukladno ovoj Uredbi. Svaka država članica obavješćuje o pojedinostima o imenovanom državnom nadležnom tijelu za koordinaciju Komisiji, EFSA-i i imenovanom državnom nadležnom tijelu za koordinaciju svake od država članica te o preimenovanjima istih.

Članak 4.

Mjere u slučaju nejednake odgovornosti

Ako se tijekom ocjenjivanja iz članaka 9. i 10. uoči očigledna neravnoteža preuzetih odgovornosti i zadaća, što ih države članice kao izvjestiteljice trebaju izvršiti ili su ih već stvarno izvršile, može se, sukladno postupku predviđenom člankom 19. Direktive 91/414/EEZ, donijeti odluka o zamjeni države članice koja je prvotno imenovana izvjestiteljicom za određenu aktivnu tvar, drugom državom članicom.

U takvim slučajevima, prva država članica izvjestiteljica dužna je o tome izvijestiti zainteresirane podnositelje prijava i novoimenovanoj državi članici izvjestiteljici dostaviti svu prepisku i podatke koje je kao država članica izvjestiteljica zaprimila s obzirom na dotičnu aktivnu tvar. Prva država članica izvjestiteljica podnositelju prijave vraća naknadu predviđenu člankom 17., uz izuzetak dijela navedenog u stavku 2. točki (d) tog članka. Novoimenovana država članica izvjestiteljica dužna je tada zatražiti od podnositelja prijave uplatu naknade navedene u članku 17., uz izuzetak dijela navedenog u stavku 2. točki (d) tog članka.

Članak 5.

Povlačenje ili zamjena podnositelja prijave

1. Ako podnositelj prijave odluči okončati svoje sudjelovanje u programu rada na aktivnoj tvari, o svojoj odluci i razlozima odmah obavještava državu članicu izvjestiteljicu, Komisiju, EFSA-u i sve druge podnositelje prijave za tu tvar. Ako podnositelj prijave okonča svoje sudjelovanje ili propusti ispuniti svoje obveze sukladno ovoj Uredbi, postupci predviđeni člancima 9. ili 10. u vezi s njegovom dokumentacijom se okončavaju.

2. Ako se podnositelj prijave sporazumije s drugim proizvođačem o zamjeni podnositelja prijave u svrhu daljnjeg sudjelovanja u programu rada sukladno ovoj Uredbi, podnositelj prijave i taj drugi proizvođač zajedničkom izjavom obavješćuju državu članicu izvjestiteljicu, Komisiju i EFSA-u o sporazumu prema kojem taj drugi proizvođač zamjenjuje prvog podnositelja prijave u obavljanju dužnosti podnositelja prijave sukladno člancima 6., 7., 9., 10. ili 11. Oni osiguravaju da se o tome istodobno obavijeste i svi ostali podnositelji prijave za dotičnu tvar. U tom je slučaju drugi proizvođač solidarno odgovoran s prvotnim podnositeljem prijave za sve preostale naplative naknade u odnosu na zahtjev podnositelja prijave u okviru sustava plaćanja što su ga uspostavile države članice sukladno članku 17.

3. Svi dostavljeni podaci ostaju na raspolaganju državama članicama izvjestiteljicama, Komisiji ili EFSA-i.

Članak 6.

Podnošenje i provjera popisa podataka

1. Najkasnije do 23. svibnja 2003., podnositelj(i) prijava mjerodavnim državama članicama izvjestiteljicama podnose popise podataka za aktivne tvari navedene u Prilogu I. te primjerak dostavljaju EFSA-i.

Ako za neku aktivnu tvar navedenu u Prilogu I. postoji nekoliko prijava, zainteresirani podnositelji prijava poduzimaju sve razumne mjere za zajedničko podnošenje ovih popisa podataka.

Ako popis podataka nisu dostavili svi zainteresirani podnositelji prijava, treba navesti poduzete mjere i razloge zbog kojih određeni podnositelji prijava nisu sudjelovali.

Ako aktivnu tvar prijavi više od jednog podnositelja prijave, ti podnositelji prijava za svaku studiju koja uključuje kralježnjake navode pojedinosti o nastojanjima da izbjegnu dvostruka ispitivanja i, prema potrebi, razloge provođenja dvostruke studije.

2. Popisi podataka izrađuju se u obliku koji je određen sukladno postupku predviđenom u članku 19. Direktive 91/414/EEZ. Cjeloviti paket podataka, kako je definiran člankom 10. stavkom 4. Uredbe (EZ) br. 451/2000, mora biti dostupan od strane podnositelja prijava. Na pisani zahtjev države članice izvjestiteljice ili Komisije podnositelj prijave bez odgode dostavlja zatraženi dio paketa podataka ili cjeloviti paket podataka.

3. Država članica izvjestiteljica pregledava podnesene popise podataka kako bi na temelju navedenog utvrdila je li cjeloviti paket podataka raspoloživ za podnošenje. Glede aktivnih tvari čiji cjelovit paket podataka država članica izvjestiteljica ne smatra raspoloživim za podnošenje, država članica izvjestiteljica traži od podnositelja prijave da bez odgode podnese cjeloviti paket podataka i provjeri njegovu cjelovitost. Država članica izvjestiteljica izvješćuje Komisiju o rezultatima ovih provjera najkasnije tri mjeseca od zaprimanja popisa podataka.

4. Država članica izvjestiteljica odmah izvješćuje Komisiju o onim aktivnim tvarima čiji cjeloviti paket podataka ne smatra raspoloživim. U skladu s postupkom predviđenim člankom 19. Direktive 91/414/EEZ donosi se odluka o raspoloživosti cjelovitog paketa podataka.

5. Kada se smatra da nijedan cjeloviti paket podataka nije raspoloživ za određenu aktivnu tvar, Komisija donosi odluku o neuvrštavanju dotične aktivne tvari u Prilog I. Direktivi 91/414/EEZ kako je predviđeno člankom 8. stavkom 2. četvrtim podstavkom Direktive 91/414/EEZ.

6. Osim ako Komisija ne obavijesti podnositelja prijave da nijedan cjeloviti paket podataka nije raspoloživ za određenu aktivnu tvar, podnositelj prijave dužan je podnijeti dokumentaciju navedenu u članku 7. stavcima 2. i 3. do roka utvrđenog člankom 7. stavkom 1.

Članak 7.

Podnošenje dokumentacije

1. Podnositelj(i) prijava podnose mjerodavnoj državi članici izvjestiteljici sažetak dokumentacije naveden u stavku 2. i cjelovitu dokumentaciju navedenu u stavku 3. najkasnije do 30. studenoga 2003. za aktivne tvari navedene u Prilogu I., dijelu A te za aktivne tvari navedene u Prilogu I., dijelu B najkasnije do 30. studenoga 2004..

Ako za aktivne tvari navedenu u Prilogu I. postoji nekoliko prijava, zainteresirani podnositelji prijava dužni su poduzeti sve razumne mjere za zajedničko podnošenje ove dokumentacije.

Ako dokumentaciju nisu dostavili svi zainteresirani podnositelji prijava, treba navesti poduzete mjere i razloge zbog kojih određeni podnositelji prijava nisu sudjelovali.

Ako aktivne tvari prijavi više od jednog podnositelja prijave, ti podnositelji prijava navode, za svaku studiju koja uključuje kralježnjake, pojedinosti o nastojanjima da izbjegnu dvostruka ispitivanja i, prema potrebi, razloge provođenja dvostruke studije.

2. Sažetak dokumentacije uključuje sljedeće:

3. Potpuna dokumentacija mora fizički sadržavati pojedinačna izvješća o ispitivanju i istraživanju u pogledu podataka navedenih u stavku 2. točki (c) ili dokaze navedene u stavku 2. točki (c) podtočki iii. ako je rad u tijeku.

4. Svaka država članica određuje broj primjeraka i obrazac sažetka i potpune dokumentacije što ih podnose podnositelji prijava. Pri određivanju obrasca dokumentacije, države članice dužne su voditi računa o preporukama donesenima u skladu s postupkom predviđenim člankom 19. Direktive 91/414/EEZ.

5. Ako dokumentacije ili bilo koji njihov dio nisu poslani u odgovarajućem roku, država članica izvjestiteljica izvješćuje o tome Komisiju i EFSA-u u roku od dva mjeseca, navodeći pritom sva opravdanja podnositelja prijava za kašnjenje.

6. Na temelju podataka koje joj država članica izvjestiteljica dostavi sukladno stavku 5., Komisija utvrđuje je li podnositelj prijave pokazao da je kašnjenje u podnošenju dokumentacije uzrokovano višom silom. U tom slučaju određuje novi rok za podnošenje dokumentacije koja ispunjava uvjete iz stavaka 2. i 3. u skladu s postupkom predviđenim člankom 19. Direktive 91/414/EEZ.

7. U skladu s člankom 8. stavkom 2. četvrtim podstavkom Direktive 91/414/EEZ, Komisija donosi odluku o neuvrštavanju u Prilog I. Direktivi 91/414/EEZ one aktivne tvari za koju dokumentacija nije bila podnesena u propisanom roku.

Članak 8.

Podnošenje podataka od strane trećih

Svaka osoba koja državi članici izvjestiteljici želi podnijeti podatke koji bi mogli pridonijeti ocjenjivanju, posebno s obzirom na moguće opasne učinke aktivne tvari ili njezinih ostataka na zdravlje ljudi i životinja i okoliš, dužna je to učiniti najkasnije do 30. studenoga 2003. za tvari navedene u Prilogu I., dijelu A te najkasnije do 30. studenoga 2004. za tvari navedene u Prilogu I., dijelu B. Država članica izvjestiteljica dostavlja sve zaprimljene podatke EFSA-i.

Članak 9.

Pregled cjelovitosti dokumentacije

1. Za svaku aktivnu tvar za koju postoji imenovana izvjestiteljica, država članica razmatra dokumentaciju navedenu u članku 7. stavcima 2. i 3. i ispituje kontrolne liste podnositelja prijava. Država članica izvjestiteljica dužna je najkasnije šest mjeseci po zaprimanju svih dokumentacija o aktivnoj tvari izvijestiti EFSA-u i Komisiju o cjelovitosti dokumentacije.

EFSA ocjenjuje izvješća koja joj je dostavila država članica izvjestiteljica i izvješćuje Komisiju o cjelovitosti dokumentacije.

Država članica izvjestiteljica vrši ocjenjivanje onih aktivnih tvari čiju jednu ili više dokumentacija smatraju cjelovitima, kako je navedeno u članku 10., osim ako EFSA ne obavijesti državu članicu izvjestiteljicu i Komisiju u roku od dva mjeseca od zaprimanja izvješća o cjelovitosti od države članice izvjestiteljice, kako dokumentaciju ne smatra cjelovitom.

Za one aktivne tvari za koje dokumentaciju tek treba dovršiti na način predviđen člankom 7. stavkom 2. točkom (c) podtočkom iii., izvješćem se potvrđuje datum do kojeg dokumentacija treba biti dovršena i s kojim ocjenjivanje tvari treba započeti sukladno članku 10.

2. Za one aktivne tvari čiju dokumentaciju država članica izvjestiteljica ili EFSA ne smatra cjelovitom u smislu članka 7. stavaka 2. i 3., Komisija u roku od tri mjeseca od zaprimanja izvješća od države članice izvjestiteljice ili EFSA-e upućuje dotično izvješće Odboru. U skladu s postupkom predviđenim člankom 19. Direktive 91/414/EEZ mora se donijeti odluka o tome smatra li se dokumentacija cjelovitom u smislu članka 7. stavaka 2. i 3.

3. Sukladno članku 8. stavku 2. četvrtom podstavku Direktive 91/414/EEZ, Komisija donosi odluku o neuvrštavanju u Prilog I. Direktivi 91/414/EEZ one aktivne tvari za koju cjelovita dokumentacija nije bila podnesena u propisanom roku.

Članak 10.

Ocjenjivanje od strane države članice izvjestiteljice

1. Država članica izvjestiteljica ocjenjuje i izvješćuje samo o onim aktivnim tvarima čija je najmanje jedna dokumentacija utvrđena kao cjelovita u skladu s člankom 9. Ocjenjuje i izvješćuje samo o cjelovitoj dokumentaciji tih aktivnih tvari, dok kod ostalih dokumentacija provjerava identitet i nečistoće aktivnih tvari. Država članica izvjestiteljica uzima u obzir podatke o mogućim opasnim učincima iz dokumentacije koje drugi podnositelji prijava ili treća strana podnesu sukladno odredbama članka 8. Nacrt izvješća o svojoj ocjeni dokumentacije upućuje EFSA-i u što kraćem roku, a najkasnije 12 mjeseci od utvrđivanja dokumentacije cjelovitom. Nacrt izvješća o ocjeni podnosi se u preporučenom formatu u skladu s postupkom iz članka 19. Direktive 91/414/EEZ.

Država članica izvjestiteljica istodobno preporučuje Komisiji da ili:

Država članica izvjestiteljica dužna je u nacrt izvješća o ocjeni posebno uključiti upućivanje na svako izvješće o ispitivanju i stručno istraživanje za svaku točku Priloga II. i Priloga III. Direktivi 91/414/EEZ, na koje se poziva pri ocjeni. Ovo se upućivanje vrši u obliku popisa izvješća o ispitivanjima i istraživanjima, uključujući naslov, ime autora ili više autora, datum izvješća o ispitivanju ili istraživanju i datum objavljivanja, normu prema kojoj je ispitivanje ili istraživanje vođeno, ime korisnika i zahtjev za zaštitu podataka korisnika ili podnositelja prijave, ako je podnesen. U odnosu na druge prijavljene izvore aktivnih tvari čija se dokumentacija smatrala necjelovitom, također je dužna naznačiti može li se zaključiti jesu li dotične aktivne tvari usporedive u smislu članka 13. stavka 5. Direktive 91/414/EEZ.

2. Ne dovodeći u pitanje članak 7. Direktive 91/414/EEZ, podnošenje novih istraživanja nije prihvatljivo, izuzev istraživanja navedenih u članku 10. stavku 4. Uredbe (EZ) br. 451/2000. Međutim, država članica izvjestiteljica može zatražiti od podnositelja prijava podnošenje daljnjih podataka nužnih za pojašnjenje dokumentacije. Država članica izvjestiteljica pritom određuje rok za dostavu traženih podataka; ovim se rokom ne smije utjecati na rok za podnošenje izvješća iz stavka 1.

Država članica izvjestiteljica smije se od početka razmatranja dokumentacije savjetovati sa stručnjacima EFSA-e i zatražiti dodatne tehničke ili znanstvene podatke od drugih država članica kao pomoć pri ocjenjivanju. Država članica izvjestiteljica može izvršiti ocjenjivanje tvari zajedno s državom članicom suizvjestiteljicom.

Država članica izvjestiteljica zahtijeva od podnositelja prijava da EFSA-i, drugim državama članicama i, na zahtjev, Komisiji podnesu ažurirani sažetak dokumentacije u isto vrijeme kada se izvjestiteljičin nacrt izvješća o ocjeni upućuje EFSA-i.

Države članice, Komisija ili EFSA mogu putem države članice izvjestiteljice zatražiti da im podnositelji prijava također dostave ažuriranu cjelovitu dokumentaciju ili njihove dijelove.

3. Čim državi članici izvjestiteljici postane jasno da neće biti u mogućnosti poštovati rok za podnošenje EFSA-i nacrta izvješća o ocjeni, koji je određen stavkom 1., o tome izvješćuje Komisiju i EFSA-u te navodi razloge za kašnjenje. Prema potrebi određene aktivne tvari mogu se preraspodijeliti drugoj državi članici u skladu s postupkom predviđenim člankom 19. Direktive 91/414/EEZ.

▼M3

Članak 11.

Primitak i pristup nacrtu izvješća o ocjeni

1. Nakon primitka ažuriranog sažetka dokumentacije i nacrta izvješća o ocjeni iz članka 10. stavka 1., EFSA u roku od 30 dana potvrđuje državi članici izvjestiteljici primitak tog izvješća.

U iznimnim slučajevima, kada je vidljivo da nacrt izvješća o ocjeni ne ispunjava zahtjeve s obzirom na format koji preporuča Komisija, Komisija dogovara s EFSA-om i državom članicom izvjestiteljicom rok za ponovno podnošenje izmijenjenog izvješća. Ovaj rok ne smije prijeći dva mjeseca.

2. EFSA bez odgode izvješćuje Komisiju, druge države članice i podnositelje prijava o nacrtu izvješća o ocjeni, uz određivanje vremenskog roka od najduže dva mjeseca za podnošenje primjedbi dostavljenih od spomenutih država članica i podnositelja prijave.

Ona sređuje primjedbe koje primi, uključujući raspoložive primjedbe EFSA-e te ih dostavlja Komisiji, državama članicama i podnositeljima prijava.

3. EFSA na poseban zahtjev omogućava pristup ili uvid osobama u sljedeće:

Članak 11.a

Razmatranje nacrta izvješća o ocjeni

Komisija bez odgađanja razmatra nacrt izvješća o ocjeni i preporuku države članice izvjestiteljice, te primjedbe primljene od drugih država članica, EFSA-e i od podnositelja prijave u skladu s člankom 11. stavkom 2.

Članak 11.b

Aktivna tvar s jasnim naznakama da nemaju štetne učinke

Ako postoje jasne naznake da se može očekivati da aktivna tvar nema nikakvih štetnih učinaka na zdravlje ljudi ili životinja ili na podzemne vode ili neprihvatljiv utjecaj na okoliš, kako je utvrđeno u Prilogu V., primjenjuje se članak 12. stavak 1. točka (a) i stavak 2. točka (a).

Članak 11.c

Savjetovanje s EFSA-om

1. Ako se ne primjenjuje članak 11.b, Komisija može u svakom trenutku tijekom ocjenjivanja zatražiti od EFSA-e da provede stručni pregled potpunog nacrta izvješća o ocjeni ili da se usredotoči na posebne točke uključujući one koje se odnose na kriterije utvrđene u Prilogu VI. EFSA organizira raspravu stručnjaka država članica uključujući državu članicu izvjestiteljicu.

Ako Komisija zahtijeva od EFSA da provede potpun stručni pregled, EFSA dostavlja svoj zaključak najkasnije šest mjeseci nakon zahtjeva. Ako Komisija ne traži potpun stručni pregled, već samo zaključak o nekim točkama, rok se smanjuje na tri mjeseca. Podnošenje zaključaka u svakom slučaju ne smije biti nakon 30. rujna 2008.

2. Ako se tijekom stručnog pregleda pokažu jasne naznake kada se očekuje da aktivna tvar ima štetan učinak na zdravlje ljudi ili životinja ili na podzemne vode kako je utvrđeno u Prilogu VI., EFSA mora o tome obavijestiti Komisiju.

Komisija može donijeti Odluku prema članku 11.f

3. Komisija i EFSA dogovaraju vremenski raspored za dostavljanje zaključaka kako bi se omogućilo planiranje rada. Komisija i EFSA se dogovaraju o obliku u kojem se dostavljaju zaključci EFSA-e.

Članak 11.d

Podnošenje dodatnih informacija nakon podnošenja nacrta izvješća o ocjeni EFSA-i

1. Ne dovodeći u pitanje članak 7. Direktive 91/414/EEZ, podnošenje novih studija se ne prihvaća.

2. Ako EFSA smatra da su potrebne dodatne informacije od podnositelja prijave kako bi se udovoljilo zahtjevu Komisije sukladno članku 11.c, država članica izvjestiteljica mora zatražiti takve informacije. Takvi se zahtjevi postavljaju izričito i pismenim putem, uz određivanje roka od mjesec dana za podnošenje. Oni se ne odnose na podnošenje novih studija. Država članica izvjestiteljica mora obavijestiti Komisiju i EFSA o takvim zahtjevima u pismenom obliku.

Država članica izvjestiteljica mora u roku od mjesec dana po primitku takvih informacija ocijeniti primljene informacije i uputiti svoju ocjenu EFSA-i.

3. Informacije koje je podnio podnositelj prijave, a koje nisu zatražene, ili koje nisu bile dostavljene prije kraja roka iz stavka 2. ne uzimaju se u obzir, osim ako su takve informacije podnesene u skladu s člankom 7. Direktive 91/414/EEZ.

Ako država članica izvjestiteljica, sukladno stavku 1. ili prvom podstavku ovog stavka, odbije razmotriti studije ili informacije primljene od podnositelja prijave, obavijestit će Komisiju i EFSA i navesti razloge takvog odbijanja.

Članak 11.e

Povlačenje od strane podnositelja prijave

Ako se ne primjenjuje članak 11.b, podnositelj prijave može povući svoj prijedlog o uvrštenju aktivne tvari u Prilog I. Direktivi 91/414/EEZ u roku od dva mjeseca od primitka nacrta izvješća o ocjeni iz članka 11. stavka 2.

Članak 11.f

Aktivna tvar za koju ne postoje jasne naznake o štetnim učincima

Ako postoje jasne naznake kako se može očekivati da aktivna tvar ima štetan učinak na zdravlje ljudi ili životinja ili na podzemne vode kako je utvrđeno u Prilogu VI, Komisija donosi Odluku o neuvrštenju aktivne tvari u Prilog I. Direktivi 91/414/EEZ, u skladu s člankom 12. stavkom 1. točkom (a) i stavkom 2. točkom (b) ove Uredbe.

Članak 12.

Predočenje nacrta direktive ili nacrta odluke

1. Komisija podnosi Odboru nacrt izvješća o pregledu najkasnije šest mjeseci nakon:

2. Zajedno sa nacrtom izvješća o pregledu Komisija podnosi Odboru:

Direktiva ili Odluka se donosi u skladu s postupkom iz članka 19. stavka 2. Direktive 91/414/EEZ.

3. Iznimno od odredaba stavka 2. točke (b), krajnji rok da države članice povuku dozvole je 31. prosinac 2010. u slučaju iz stavka 1. točke (c), osim ako je Komisija zaključila da tvar ispunjava kriterije iz Priloga VI., prema potrebi nakon savjetovanja s EFSA-om. ►M4 Međutim, krajnji rok do kojeg države članice mogu povući svoje odobrenje je 31. prosinca 2011. u slučaju kada je zahtjev podnesen u skladu s ubrzanim postupkom predviđenim u člancima od 14. do 19. Uredbe Komisije (EZ) br. 33/2008 ( 9 ). ◄

Članak 12.a

Stajalište EFSA-e

Ako je aktivna tvar uvrštena u Prilog I. Direktivi 91/414/EEZ sukladno članku 11.b ove Uredbe, Komisija zahtijeva od EFSA-e da dostavi svoje stajalište na nacrt izvješća o pregledu najkasnije do 31. prosinca 2010. Države članice i podnositelji prijava surađuju s EFSA-om i Komisijom.

Kako bi se olakšalo planiranje rada, Komisija i EFSA se dogovaraju o vremenskom rasporedu za dostavljanje stajališta EFSA-e na nacrt izvješća o pregledu i o obliku u kojem se podnosi takvo stajalište.

▼B

Članak 13.

Dovršeno izvješće o pregledu

Kada Komisija podnosi nacrt direktive ili nacrt odluke u skladu s člankom 12., istodobno podnosi i zaključke razmatranja koje je proveo Odbor u obliku dovršenog izvješća o pregledu, koje se bilježi u sažetom zapisniku sjednice. Dovršeno izvješće o pregledu, izuzev dijelova koji se odnose na povjerljive informacije sadržane u dokumentaciji i proglašene povjerljivima u skladu s člankom 14. Direktive 91/414/EEZ, mora biti raspoloživo za javno savjetovanje.

Članak 14.

Suspenzija rokova

Ako, s obzirom na tvar navedenu u Prilogu I., Komisija podnosi prijedlog o potpunoj zabrani sukladno Direktivi 79/117/EEZ, rokovi predviđeni ovom Uredbom se suspendiraju dok se ne donese odluka o tom prijedlogu. Ako Vijeće donese odluku o potpunoj zabrani tvari sukladno Direktivi 79/117/EEZ, okončava se postupak predviđen ovom Uredbom.

Članak 15.

Mjere država članica

Svaka država članica koja na temelju informacija sadržanih u dokumentaciji iz članka 7. ili u izvješću koje se odnosi na aktivnu tvar iz članka 10., namjerava povući s tržišta ili strogo ograničiti uporabu sredstava za zaštitu bilja koji sadrže dotičnu tvar, dužna je što prije obavijestiti o tome Komisiju, EFSA-u, druge države članice i podnositelje prijava navodeći razloge za takvo djelovanje.

Članak 16.

Privremeno izvješće o napretku

Sve države članice dostavljaju Komisiji i EFSA-i izvješće o svome napretku u ocjenjivanju aktivnih tvari za koje su izvjestiteljice. Navedeno izvješće sastavlja se do 30. studenoga 2004. za aktivne tvari navedene u Prilogu I., dijelu A, i do 30. studenoga 2005. za one navedene u Prilogu I., dijelu B.

Članak 17.

Naknade

1. Države članice uspostavljaju režim kojim se podnositelji prijava obvezuju plaćati naknadu ili davanje za administrativnu obradu i ocjenjivanje dokumentacije.

2. U tu svrhu države članice:

▼M1

(c) ensure that the fee or charge is received in accordance with the instructions given by the organisation in each Member State listed in Annex IV and that the income from the fee or charge is used to finance exclusively the costs actually incurred by the Member State for the evaluation and administrative treatment of the dossiers for which that Member State is rapporteur or to finance general activities of the Member States resulting from Articles 9, 10 or 11;